АҞӘА, цәыббра 4 - Sputnik. Аԥсны иҟоу Урыстәылатәи Аладатәи арратә округ арратә база аррамаҵзурауааи Аԥсны атәылахьчара аминистрра аруааи ашьхаратә ҭыԥқәеи Амшын еиқәа иаԥну аҭыԥқәеи рҿы "иҭадырхеит" аӷа идиверсиа-ԥшыхәратә гәыԥ. Абри атәы аанацҳауеит Аладатәи арратә округ апресс-маҵзура.
Аԥсни Урыстәылеи рыруаа атактикатә ҵараан ахысрақәа мҩаԥыргон БТР-82АМ аҟынтәи. Арҟәшақәа рҿаԥхьа усдҵаны иқәгылан атехника, иԥыруа ахархәагақәа, аӷа иршьаҟауаа уҳәа аимитациа рызҭоз ацәҟьарақәа 1000 метра рҟынтәи рҭархара. 800 цәҟьара рҟынӡа рхәашан.
Зынӡа аполигонқәа Ҵабали Нагвалоуи рҟны имҩаԥысуаз аҽазыҟаҵарақәа ирылахәын зқьи хәышәҩык рҟынӡа аруаа, ахархәара рыҭан 400 ак арратә техника, акәылӡтәы транспортиорқәа БТР-82АМ, атанкқәа Т72Б3, аимадаратә машьынақәа БТР-80, акәылӡы змоу автомашьынақәа Камаз "Мустанг", "Тигр" уҳәа реиԥш зеиԥшу налаҵаны.
Аҽазыҟаҵарақәа рышьҭахь аррамаҵзурауаа штаттә техникала имҩаԥыргараны иҟоуп 100-километрактәи амарш-ныҟәарақәа.
Иара убас шәаԥхьар ҟалоит:
-
Урыстәылатәи аруаа "аӷа" имшынтә десант ԥырххааит Аԥсны аҿықәаҿы